Amɛeẓber d yiwet n tewsit i reṣṣan di tmetti taqbaylit, am nettat am kra n tewsatin d-yeddan deg ubrid n timawit, deg-s ugar n ṣṣenf, Ǧellawi yenna-d d akken amek ufan deg wannar d wamek uran di kra n yedlisen amɛeẓber yebḍa d leṣṣnaf acku:«ad naf tamedyazt-agi n umɛeẓber tebḍa ɣef waṭas n leṣṣnaf: deg-s tin d-yeddan ɣef tarrayt n ccnawi d icewwiqen, deg-s tin yebnan ɣef wawal n tmedyazt usrid»27. Am akken iɣ-d yenna d akken nezmer ad tenid nebder di ukuz tegnatin id-yufraren:«amɛeẓber n uḥbas, amɛeẓber n wurar, amɛeẓber ger yimedyazen amɛeẓber ger twizi»28.